Proiect

PARLAMENTUL REPUBLICII MOLDOVA

LEGE

pentru ratificarea Acordului între Guvernul Republicii Moldova

şi Guvernul Republicii Cipru privind promovarea şi protejarea

reciprocă a investiţiilor, semnat la Chişinău la 13 septembrie 2007


Parlamentul adoptă prezenta lege organică.


Art.1. – Se ratifică Acordul  între Guvernul Republicii Moldova şi Guvernul Republicii Cipru privind promovarea şi protejarea reciprocă a investiţiilor, semnat la Chişinău la 13 septembrie 2007.


Art.2. – Ministerul Afacerilor Externe şi Integrării Europene va notifica părţii cipriote ratificarea Acordului menţionat.


Art.3. – Ministerul Economiei şi Comerţului va întreprinde măsurile necesare pentru realizarea prevederilor Acordului în cauză.


Preşedintele Parlamentului

EXPUNERE DE MOTIVE
privind ratificarea Acordului

între Guvernul Republicii Moldova şi Guvernul Republicii Cipru

privind promovarea şi protejarea reciprocă a investiţiilor,

semnat la Chişinău la 13 septembrie 2007

Acordul între Guvernul Republicii Moldova şi Guvernul Republicii Cipru privind promovarea şi protejarea reciprocă a investiţiilor va stabili principiile juridice de bază menite să întărească relaţiile de prietenie între cele două state, să extindă dezvoltarea colaborării comercial-economice, precum şi să încurajeze şi să creeze condiţii favorabile pentru investiţiile persoanelor fizice şi juridice unui stat pe teritoriul celuilalt stat.

Conform prevederilor Acordului, Părţile Contractante îşi asumă obligaţiunea să asigure managementul, menţinerea, utilizarea, posedarea sau repartizarea pe teritoriul său a investiţiilor investitorilor celeilalte Părţi Contractante, să se abţină de la orice măsuri discriminatorii sau nejustificate.

Important este de menţionat că prin HG nr. 9 din 15.01.2004 au fost iniţiate negocierile asupra acestui Acord, iar la 23.07.2007 (HG nr. 814) au fost acordate deplinele puteri domnului Igor Dodon, Ministru al economiei şi comerţului pentru a semna acordul respectiv.

Aspectul politic. Ratificarea de către Republica Moldova a Acordului menţionat va avea consecinţe favorabile pentru asigurarea protejării investiţiilor şi promovării lor de către ambele state, şi implicit asupra îmbunătăţirii şi dezvoltării relaţiilor moldo-cipriote în diverse domenii, inclusiv cel politic. 

 
Aspectul normativ. Prevederile Acordului dat sunt compatibile cu normele juridice internaţionale aferente domeniului respectiv. 

Aspectul organizatoric. În conformitate cu articolele 2 şi 3 ale Acordului, părţile contractante vor întreprinde următoarele măsuri:

· fiecare Parte Contractantă va promova şi va admite investiţiile efectuate pe teritoriul său, de către investitorii celeilalte Părţi Contractante;
· investiţiile permise în conformitate cu legislaţia Părţii Contractante, pe teritoriul căreia au fost efectuate, se vor bucura de protecţie şi securitate deplină, care, în orice caz, nu va fi mai puţin favorabilă decît cea acordată investiţiilor propriilor investitorilor sau a investitorilor altui Stat terţ, oricare din acestea este mai favorabilă;
· fiecare Parte Contractantă va acorda pe teritoriul său, investiţiilor şi veniturilor investitorilor celeilalte Părţi Contractante, un tratament nu mai puţin favorabil decât cel acordat investiţiilor şi veniturilor propriilor săi investitori sau investiţiilor şi veniturilor investitorilor oricărui alt Stat terţ, în funcţie de cel care este mai favorabil pentru investitorii celeilalte Părţi Contractante;

· nici o Parte Contractantă nu va acorda, pe teritoriul său, investitorilor celeilalte Părţi Contractante, în ceea ce priveşte extinderea, managementul, menţinerea, posedarea, folosirea sau vânzarea investiţiilor lor, un tratament mai puţin favorabil decât cel acordat propriilor săi investitori sau investitorilor oricărui Stat terţ, în funcţie de cel care este mai favorabil pentru investitorii celeilalte Părţi Contractante.

Aspectul financiar. Ratificarea Acordului în cauză nu necesită cheltuieli financiare suplimentare. 

Aspectul timp. Prezentul Acord va intra în vigoare la data ultimei notificări în scris, prin canale diplomatice, prin care una dintre Părţile Contractante notifică cealaltă Parte Contractantă că toate procedurile legale interne necesare întrării lui în vigoare au fost îndeplinite.

Reieşind din cele expuse, considerăm, că ratificarea Acordului în cauză va contribui la intensificarea cooperării economice în baza avantajului reciproc al ambelor state, va avea o influenţă extrem de favorabilă asupra celor mai diverse domenii de colaborare între cele două state, precum şi asupra dezvoltării economice a Republicii Moldova şi Republicii Cipru.  

	Viceministru
	Viorel MELNIC


A C O R D

ÎNTRE
GUVERUL REPUBLICII MOLDOVA
ŞI
GUVERNUL REPUBLICII CIPRU

PRIVIND PROMOVAREA ŞI PROTEJAREA RECIPROCĂ A INVESTIŢIILOR

Guvernul Republicii Moldova şi Guvernul Republicii Cipru, denumite în continuare “Părţi Contractante”, 

Dorind să extindă şi să intensifice colaborarea economică de lungă durată între Părţile Contractante în bază de egalitate şi avantaj reciproc;

Intenţionând să creeze şi să menţină condiţii favorabile pentru efectuarea investiţiilor de către investitorii unei Părţi Contractante pe teritoriul celeilalte Părţi Contractante,

Au convenit asupra celor ce urmează:

ARTICOLUL 1

Definiţii

În scopul prezentului Acord:

1. Noţiunea “investiţii” înseamnă orice gen de patrimoniu investit în scopul obţinerii unui venit sau în alt scop de afaceri, de către investitorii unei Părţi Contractante pe teritoriul celeilalte Părţi Contractante, în conformitate cu legislaţia ultimei Părţi Contractante şi include în particular, dar nu în exclusivitate:

a) Proprietatea mobiliară şi imobiliară, precum şi alte drepturi de proprietate;

b) Drepturi provenite din acţiuni, obligaţiuni şi alte tipuri de participare la întreprinderi;

c) Creanţe monetare sau alte creanţe şi drepturi cu valoare economică;

d) Drepturi de proprietate intelectuală, procese tehnice şi know-how;

Orice modificare a formei în care bunurile au fost investite, sau re-investite nu va afecta caracterul de investiţie a bunurilor original investite, cu condiţia că aşa o modificare nu contravine legislaţiei Părţii Contractante în teritoriul căreia a fost efectuată investiţia.

2. Noţiunea “venituri” defineşte câştigurile obţinute dintr-o investiţie într-o perioadă determinată de  timp aşa ca profiturile, dobânzile, royalty şi alte onorarii, remunerări, obţinute din lichidarea totală sau parţială a investiţiei, precum şi orice alte sume provenite dintr-o astfel de investiţie, care sunt considerate drept venituri, conform legislaţiei Părţii Contractante gazdă.

3. Noţiunea “investitor” înseamnă:

a) Referitor la Republica Moldova: 

(i) Persoanele fizice, care în conformitate cu prevederile legale ale Republicii Moldova deţin cetăţenia Republicii Moldova;

(ii) Persoanele juridice sau orice altă entitate legală, înregistrată, constituită sau astfel legal organizată în conformitate cu legislaţia Republicii Moldova, precum şi întreprinzătorii individuali, care au sediu şi îşi desfăşoară activitatea de afaceri pe teritoriul Republicii Moldova;

b) Referitor la Republica Cipru: 

(i)  Persoanele fizice care în conformitate cu legislaţia Republicii Cipru, deţin cetăţenia Republicii Cipru;
(ii) Persoanele juridice constituite sau înregistrate, în conformitate cu legislaţia Republicii Cipru şi care au sediul pe teritoriul Republicii Cipru.
4. Noţiunea “teritoriu” înseamnă:

a) Referitor la Republica Moldova: spaţiul geografic alcătuit din sol, subsol, ape şi coloana de aer de deasupra solului şi apelor cuprins între frontierele sale, asupra cărora Republica Moldova îşi exercită drepturile suverane şi jurisdicţia, în conformitate cu propria legislaţie şi dreptul internaţional. 

b) Referitor la Republica Cipru: 
Termenul „teritoriu” constituit din sol, spaţiul aerian şi apele teritoriale, precum şi zonele economice unice şi coloana continentală, care se extinde în afara limitelor apelor tritoriale ale Republicii Cipru, şi asupra cărora Republica Cipru îşi exercită drepturile suverane şi jurisdicţia, în conformitate cu dreptul internaţional.
ARTICOLUL 2

Promovarea şi Protejarea Investiţiilor

1. Fiecare Parte Contractantă va promova şi va admite investiţiile efectuate pe teritoriul său, de către investitorii celeilalte Părţi Contractante.

2. Investiţiile permise în conformitate cu legislaţia Părţii Contractante, pe teritoriul căreia au fost efectuate, se vor bucura de protecţie şi securitate deplină, care, în orice caz, nu va fi mai puţin favorabilă decît cea acordată investiţiilor investitorilor Părţii Contractante, pe teritoriul căreia investiţiile sunt efectuate, sau a investitorilor altui Stat terţ, oricare din acestea este mai favorabile. 

3. În special, fiecare Parte Contractantă nu va afecta prin măsuri iraţionale sau discriminatorii dezvoltarea, managementul, menţinerea, folosirea, posedarea investiţiilor investitorilor.

4. În cazul reinvestiţiilor aprobate, veniturile obţinute din acestea se vor bucura de aceeaşi protecţie ca investiţiile iniţiale.

ARTICOLUL 3
Tratamentul Naţional şi Tratamentul Naţiunii celei mai Favorizate

1.  Fiecare Parte Contractantă va acorda pe teritoriul său, investiţiilor şi veniturilor investitorilor celeilalte Părţi Contractante, un tratament nu mai puţin favorabil decât cel acordat investiţiilor şi veniturilor propriilor săi investitori sau investiţiilor şi veniturilor investitorilor oricărui alt Stat terţ, în funcţie de cel care este mai favorabil pentru investitorii celeilalte Părţi Contractante.

2.  Nici o Parte Contractantă nu va acorda, pe teritoriul său, investitorilor celeilalte Părţi Contractante, în ceea ce priveşte extinderea, managementul, menţinerea, posedarea, folosirea sau vânzarea investiţiilor lor, un tratament mai puţin favorabil decât cel acordat propriilor săi investitori sau investitorilor oricărui Stat terţ, în funcţie de cel care este mai favorabil pentru investitorii celeilalte Părţi Contractante.

3.  Prevederile alineatelor 1 şi 2 ale prezentului Articol nu vor fi interpretate în sensul de a obliga o Parte Contractantă, să acorde investitorilor celeilalte Părţi Contractante, avantajul oricărui tratament, preferinţă sau privilegiu, ce rezultă din:

a)  Calitatea de membru sau asociere la o zonă de comerţ liber existentă sau viitoare, uniune vamală, uniune economică, piaţă comună sau acord internaţional similar la care o Parte Contractantă este sau poate deveni parte în viitor;

b)  Acorduri privind evitarea dublei impuneri sau orice alte aranjamente ce se referă complet sau parţial la impozitare.

4. Tratamentul prevăzut în alineatul 1 şi 2 al prezentului Articol va fi acordat pe bază de reciprocitate. 
5. Nimic în acest Acord, nu va împiedica cealaltă Parte Contractantă de la aplicarea noilor măsuri, adoptate în cadrul unei forme de cooperare regională, menţionată în paragraful 3(a) al prezentului Articol, care înlocuieşte măsurile anterioare aplicate de Partea Contractantă.  

ARTICOLUL 4
Exproprierea

1. Investiţiile investitorilor unei Părţii Contractante efectuate pe teritoriul celeilalte Părţi Contractante nu vor fi naţionalizate, expropriate sau supuse rechiziţiei sau oricăror altor măsuri cu efect echivalent naţionalizării sau exproprierii (denumită în continuare “expropriere”), decât în interes public şi în baza unei proceduri legale, în bază non-discriminatorie şi care va fi însoţită de o despăgubire promptă, adecvată şi efectivă. 

2. Această compensare va corespunde valorii de piaţă veridice a investiţiei expropriate, imediat înainte de momentul exproprierii sau înainte de momentul când exproprierea iminentă a fost făcută public cunoscută, în funcţie de ce se întâmplă mai întâi. Compensarea va fi plătită în valută liber convertibilă şi va fi efectuată fără întârziere. Compensarea va include dobânda din momentul exproprierii până la data nemijlocită a plăţii, la rata de schimb de piaţă, aplicabilă la data transferului. 

3. Prevederile alineatului 1 al prezentului Articol se vor aplica şi în cazul cînd o Parte Contractantă expropriază bunurile unei companii, constituită în conformitate cu legislaţia în vigoare în orice parte a teritoriului acestei Părţi Contractante şi în care investitorii celeilalte Părţi Contractante deţin acţiuni.

ARTICOLUL 5

Compensarea pentru Pierderi

Investitorii uneia dintre Părţile Contractante, investiţiile cărora suferă pierderi pe teritoriul celeilalte Părţi Contractante, cauzate de război sau de alt conflict armat, revoltă, de tulburări civile, de o stare de urgenţă naţională sau alte evenimente similare, vor beneficia de un tratament, privind restituirea, despăgubirea, compensarea sau altă reglare din partea ultimei Părţi Contractante, nu mai puţin favorabil decât tratamentul pe care ultima Parte Contractantă, îl asigură propriilor investitori sau investitorilor unui Stat terţ, în funcţie de cel care este mai favorabil pentru investitorii celeilalte Părţi Contractante. 

ARTICOLUL 6

Transferuri

1. Fiecare Parte Contractantă va garanta investitorilor celeilalte Părţi Contractante, după îndeplinirea obligaţiunilor fiscale, transferul liber al plăţilor în legătură cu investiţiile acestor investitori. Aceste transferuri vor fi efectuate fără întîrziere, în valută liber convertibilă şi la rata de schimb bancara, aplicabilă la data transferului. 

2. Astfel de transferuri vor include în particular, dar nu în exclusivitate:

a) Capitalul iniţial şi contribuţiile adiţionale destinate menţinerii şi extinderii investiţiei;

b) Profiturile, dobînzile, dividendele şi alte venituri curente;

c) Sumele destinate rambursării împrumuturilor aferente investiţiei;

d) Royalty şi alte taxe;

e) Sumele rezultate din lichidarea totală sau parţială a investiţiei;

f) Salariile şi alte remunerări ale cetăţenilor angajaţi de peste hotare în legătură cu investiţia;

g) Orice compensare sau alte plată prevăzută în Articolele 4 şi 5 ale prezentului Acord;

ARTICOLUL7

Subrogarea

1. În cazul în care, o Parte Contractantă sau o instituţie împuternicită, efectuează o plată legală propriului investitor în baza unei garanţii sau contract de asigurare, acordată pentru orice investiţie efectuată pe teritoriul celeilalte Părţi Contractante, cealaltă Parte Contractantă va recunoaşte, indiferent de drepturile ei conform Articolului 10 al acestui Acord, transmiterea în baza principiului subrogării, asupra primei Părţi Contractante sau instituţiei împuternicite, a tuturor drepturilor şi pretenţiilor investitorului.

2. Transferul de plăţi către o Parte  Contractantă, sau agenţia autorizată de către aceasta, se va efectua în conformitate cu prevederile Articolului 6 al prezentului Acord.  

3. Diferendele între o Partea Contractantă şi un agent de asigurare vor fi soluţionate în conformitate cu prevederile Articolului 10 al prezentului Acord.
ARTICOLUL 8

Aplicarea altor Reguli

În cazul în care, prevederile legislaţiei uneia dintre Părţile Contractante sau prevederile unui acord internaţional încheiat între Părţile Contractante, conţin, la present sau pe viitor, reglementări generale sau speciale, care justifică investiţiile investitorilor celeilalte Părţi Contractante la un tratament mai favorabil decât cel prevăzut de prezentul Acord, atunci aceste reglementări pe parcursul valabilităţii lor, au prioritate faţă de prezentul Acord.

ARTICOLUL 9
Soluţionarea Diferendelor între Părţile Contractante

1. Diferendele dintre Părţile Contractante, privind interpretarea sau aplicarea prezentului Acord, se vor reglementa, în măsura posibilităţilor, prin negocieri prin canale diplomatice.

2. Dacă un diferend nu va fi astfel reglementat timp de şase luni de la data iniţierii negocierilor de soluţionare a diferendului, acest diferend va fi supus, la solicitarea uneia dintre Părţile Contractante, unui tribunal de arbitraj.

3. Acest tribunal de arbitraj va fi constituit precum urmează. Fiecare Parte Contractantă va desemna un membru al tribunalului şi aceşti doi arbitri vor alege, în conformitate cu prevederile alineatului 5 al prezentului Articol, un cetăţean al unui Stat terţ, care cu acordul Părţilor Contractante va fi desemnat în calitate de preşedinte al tribunalului. Membrii tribunalului vor fi numiţi în decursul a trei luni, iar preşedintele timp de cinci luni de la data cînd una din Părţile Contractante a fost înştiinţata de către cealaltă Parte despre supunerea diferendului unui tribunal arbitral. 

4. În cazul în care în termenele prevăzute în alineatul 3 al acestui Articol, nu au fost efectuate numirile necesare, fiecare Parte Contractantă poate să se adreseze Preşedintelui Curţii Internaţionale de Justiţie pentru a face desemnările necesare. Dacă Preşedintele este cetăţean al uneia dintre Părţile Contractante, sau din alte motive este împiedicat să exercite această funcţie, Vicepreşedintele va fi invitat să facă numirile necesare. În cazul în care Vicepreşedintele este cetăţean al uneia dintre Părţile Contractante sau de asemenea este împiedicat să exercite această funcţie, membrul Curţii Internaţionale de Justiţie, cu cea mai mare vechime în muncă, care nu este cetăţean al uneia dintre Părţile Contractante, va fi invitat să facă numirile necesare.

5. Preşedintele tribunalului de arbitraj va fi cetăţean al unui stat terţ cu care ambele Părţi Contractante au stabilte relaţii diplomatice.

6. Tribunalul de arbitraj va adopta deciziile în conformitate cu legislaţia, inclusiv prezentul Acord şi alte acorduri relevante care există între Părţile Contractante, precum şi regulile şi principiile universale ale dreptului internaţional.    

7. În caz dacă Părţile Contractante nu au decis, tribunalul de arbitraj va determina propria procedură.

8. Tribunalul de arbitraj adoptă deciziile prin majoritatea de voturi. Deciziile tribunalului sunt definitive şi obligatorii pentru ambele Părţi Contractante.

9. Fiecare Parte Contractantă va suporta cheltuielile legate de membrul desemnat de această Parte Contractantă şi de reprezentarea sa la procedura de arbitraj. Cheltuielile legate de preşedinte, precum şi celelalte cheltuieli, vor fi suportate în măsura egală de către ambele Părţi Contractante. Tribunalul poate totuşi să stabilească o altă repartizare a cheltuielilor prin hotărârea sa şi această hotărâre va fi obligatorie pentru ambele Părţi Contractante.

ARTICOLUL 10

Soluţionarea Diferendelor între un Investitor şi o Parte Contractantă

1. Orice diferend, care poate apărea între o Parte Contractantă şi un investitor al celeilalte Părţi Contractante în legătură cu o investiţie efectuată pe teritoriul primei Părţi Contractante, va fi soluţionat prin tratative amiabile şi negocieri.
2. Dacă diferendul nu poate fi soluţionat în conformitate cu prevederile alineatului 1 al acestui Articol în decurs de şase luni de la data la care una dintre părţi la diferend a solicitat reglementare pe cale amiabilă a diferendului, investitorul interesat poate să supună diferendul:

a) Unei instanţe competente de arbitraj sau administrative a Părţii Contractante, în teritoriul căreia a fost efectuată investiţia; sau

b) Unui tribunal de arbitraj ad hoc, constituit în conformitate cu Regulile de Arbitrare ale Comisiei Naţiunilor Unite pentru Drept Comercial Internaţional (UNCITRAL); sau

c) Unui proces de conciliere sau arbitrare la Centrul Internaţional pentru Soluţionarea Diferendelor legate de Investiţii (denumit în continuare “Centrul”), instituit prin Convenţia pentru Reglementarea Diferendelor legate de Investiţii între State şi Cetăţenii altor State, deschisă pentru semnare la Washington, la 18 martie 1965 (denumită în continuare “Convenţia”), în cazul în care ambele Părţi Contractante au devenit părţi la Convenţie.

d) Institutul de Arbitraj al Tribunalului de Arbitraj al Camerei de Comerţ din Stockholm, sau

e) Tribunalul de Arbitraj al Camerei Internaţionale de Comerţ de la Paris.

3. Întreprinderea care este înregistrată sau constituită conform legislaţiei în vigoare pe teritoriul unei Părţi Contractante şi în care anterior apariţiei diferendului, majoritatea acţiunilor era deţinută de către investitorii celeilalte Părţi Contractante, în conformitate cu Articolul 25(2)(b) al Convenţiei, menţionat în paragraful 2(c) al prezentului Articol, va fi tratat în scopul acestei Convenţii, ca întreprindere a celeilalte Părţi Contractante.

4. Hotărârea arbitrajului va fi bazată pe:

 prevederile prezentului Acord; şi
 regulile şi principiile universal acceptate de dreptul internaţional.
5. Hotărârea va fi definitivă şi obligatorie pentru ambele părţi la diferend şi va fi executată în conformitate cu legislaţia Părţii Contractante în cauză.
6. Partea Contractantă nu poate, la nici o etapă a procesului de arbitrare sau a executării hotărârii arbitrale, să folosească drept apărare, obiecţie sau contra-argument sau orice alt motiv, faptul, că investitorul, care prezintă parte adversă în diferend, a primit sau va primi în baza unei garanţii sau unui contract de asigurare contra riscurilor politice, o despăgubire sau altă compensare parţială sau totală a pierderilor suferite.

ARTICOLUL 11

Consultări

Reprezentanţii Părţilor Contractante vor iniţia consultări, în caz de necesitate, în vederea examinării implementării prezentului Acord. Aceste consultări vor fi petrecute la iniţiativa uneia dintre Părţile Contractante în locul şi timpul convenit prin canale diplomatice.

ARTICOLUL 12

Alte prevederi

1.  Fiecare Parte Contractantă, în conformitate cu practicile administrative şi legislaţia în vigoare, va examina în mod privilegiat solicitările privind intrarea şi şederea investitorilor, angajaţilor şi lucrătorilor celeilalte Părţi Contractante, care sunt implicaţi în activităţi legate de investiţii.

2.  Părţile Contractante nu vor exclude sau împiedica agenţiile de transport ale celeilalte Părţi Contractante şi în conformitate cu legislaţia sa, daca va fi necesar, vor emite permise pentru transportarea bunurilor şi persoanelor în legătură cu investiţiile efectuate.

ARTICOLUL 13

Aplicarea Acordului

Prezentul Acord se va aplica investiţiilor investitorilor unei Părţi Contractante, existente sau efectuate după intrarea în vigoare a acestuia, pe teritoriul celeilalte Părţi Contractante. În cazul investiţiilor existente, prevederile Acordului vor fi aplicate numai acţiunilor efectuate după intrarea în vigoare a prezentului Acord.
ARTICOLUL 14

Interese Esenţiale de Securitate 

Nimic în acest Acord nu va împiedica oricare dintre Părţile Contractante să întreprindă măsuri, pentru realizarea obligaţiunilor sale în vederea menţinerii păcii şi securităţii internaţionale.

ARTICOLUL 15

Intrarea în vigoare, Durata şi Expirarea

1. Prezentul Acord va intra în vigoare la data, în care Părţile Contractante s-au notificat reciproc despre îndeplinirea tuturor procedurilor interne necesare pentru intrarea în vigoare a acordurilor internaţionale. Acordul va rămîne în vigoare pe o perioadă iniţială de zece ani şi se va prelungi în mod automat pentru perioade consecutive de doi ani. 

2. Prezentul Acord nu va prejudicia dreptul oricărei Părţi Contractante de a amenda în întregime sau parţial, sau de a amenda prezentul Acord la orice timp pe perioada valabilităţii acestuia. 

3. În acest caz, dacă Părţile Contractante nu ajung la o înţelegere privind orice modificare sau încetarea prezentului Acord timp de şase luni de la notificarea în scris a Părţi Contractante, ce a înaintat propunerea de modificare celeilalte Părţi Contractante, atunci Partea care a înaintat această solicitare va putea denunţa întregul Acord timp de 30 de zile, de la expirarea perioadei stabilite de 6 luni. Denunţare se va efectua prin canale diplomatice şi va fi considerată drept notificare despre încetarea prezentului Acord. În acest caz, Acordul  va înceta în 6 luni de la data primirii notificării de către cealaltă Partea Contractantă, în cazul în care nu s-a ajuns la o înţelegere reciprocă, înainte de expirarea termenului de notificare.  

4. Cu referire la investiţiile efectuate anterior datei de amendare sau încetare a prezentului Acord, acestea vor continua să fie efective pe o perioadă de zece ani, de la acea dată.  

Drept pentru care, reprezentanţii subsemnaţi, autorizaţi în modul cuvenit, au semnat prezentul Acord.
ÎNCHEIAT la Chişinău la...................................................... în două exemplare originale în limbile Moldovenească, Greacă şi Engleză, toate textele fiind egal autentice. În cazul divergenţei de interpretare, textul în limba engleză va fi de referinţă.

